url: =ZAM Thupuak :: 20 July 2014 :: ZOMI DAILY\nposted on 19 July 2014 at 2:54 am Lomkholna: News, Newsletter, Refugee, ZAM, Zomi\nUNHCR in kimat kihen tawh kisai khawlsak nuam\nRefugees/Asylum Seekers te’n a omna uh gam tuamtuamte ah mat-leh-hen lim tuak mahmah uh ahihmanin UNHCR in hoih a saklohna thu genkhia uh a, adiak in naupang kumcing nailo mat tuakte mailam ding a ngaihsut sak uh ciangin hehpihhuaisa uh hi. Hih thu tawh kisai vaihawmna thak (New Strategy) a neih lam uh zong pulaak uh a, tua geelna thak sungah point thum om hi.\nKumcing lo naupang mat nawn loh ding vai\nMat-leh-hen beisakin adang khat geelna kinei zaw leh,\nMat tuakte zong mihing mah ahihman un mihing ngeina danin kithuaksak leh cihte hi uh hi.\nUNHCR Director ahi Volker Turk in“Asylum Seeker (gambel) cih pen Upadi tawh a kilangpanna om lo hi. Gambelte ut banga mat ziauziau pelh theih ding kisam pen hi. Bang hang hiam cileh gambelte pen ut man peuh a hong bel uh hi lo hi. Mi hehpihhuaite hi uh a, lim tak ih kep zawh ding thupi hi. Hih tawh kisai in gam tuamtuam kumpite tawh thukikupna om dinga, apha diak in kum cing lo gambel mite mat nawn loh ding hih thu kikupna ah thupi pen ding hi. UNHCR in phalna lo tawh gamdang va lut a va belh cihpen a lutna gamte ading in thubaih ahih loh lam telpih mahmah a, ahizongin tua bang mite mat pahpahna tawh kikhaam zo lo ding hi” ci hi. Gam hong bel mi cihmawh Asylum Seekers te Leitung gambup in a zuih Upadi (International Law) tawh zong kilehbulh lo ahihman in hoih takin ih zindo a, suakta takin ih gam ah ih om sak theih ding thupi hi ci hi. UNHCR te nasepna gam Lithunia, UK, Malaysia, Mexico, Malta, Indonesia, Hungary, Zambia cihte ah Asylum Seekers te kimat nawn lohna ding thu nasia takin UNHCR palaite’n gen pih uhhi. UNHCR te deihna bulpi (Vaihawmna Thak) thumte pen a tungah kigen khin hi.\nUSRAP khutletbu sungpan June 8, 15 leh July 6 ni a kisuah sak khinsate i zom\nMite dotden thu pawlkhat:\n1. Kei pen palik ten hong man uh a, tawlpi khat hong khumcip khit uh ciangin ka gam vuah hong puakkik uh hi. Ahizongin tun Malaysia hong tungkik thei ingh. Ka om loh sunga ka phi khak loh RSC/ DHS interview tawh kisaiin kua hopih ding ka hiam?\nMat leh hen na tuak khit ciangin na gam vuah hong kipuak kik a, tun nang Malaysia ah hong tungkik cileng a masa penin UNHCR leh\nRSC ah thu na puak pah ding hong kisam ding hi. Nang hong kihopih theihna ding Phone numbat kician tak pia lecin na Interview hun leh ani ding zum panin hong kigeelsak kik ding hipah hi.\n2. Ka phone hong kiguuk sak dihdih ven, ka phone numbat tuam ta veh aw! Bang cih ding ka hia?\nNa phone numbat na laih aleh manlang takin, RSC leh IOM zumpi ah gen pah inla, na numbat thak na piakpah ding kisam mahmah hi. Zum phone numbat tawh kihopih thei hi.\n3. RSC/DHS interview teng ka man khit ciangin UN Card ngah nai lo khat zi/pasal nei kha zenzen leng kua tungah thu ka puak tam aw?\nRSC/DHS na zawh khit ciangin zi/pasal na neih zenzen leh UNHCR/RSCte zasak pah in. Na vai zekai tuam ding cihna hipah hi. Thumaan maw zuau cihpen UNHCR leh DHS ten limpha takin na kan pah ding uh hi.\n4.Kawlgam a om ka innkuan pihte kei tawh kibangin USA ah hong teeng thei ding uh hiam? Ka innkuan pihte Malaysia hong tun ding uh a ngak gige hiveng?\nKawlgam a om na innkuanpihte na ut leh na ngak thei a, na ut kei leh zong na lensan thei hi. US thuneite lampan hong saan sak theih leh US ah na innkuan un na om thei uh a, a hizongin kum khat kum nih sawt thei hi. Bang hang hiam cileh UNHCR in na innkuan pihte hong theihpih uh hong kul phot dinga, tua khit ciangin RSC ah dam in kibuaipih pan ding hi. Na innkuanpihte min leh a omna uh kician takin na gen hong kisam pha mahmah ding hi.\n5. USA ah innkuanpih leh meltheih naihuai khat mahmah zong nei kei mawk veng in,‘lem in cia’cih bek tawh vai a siang thei veve dia?\nUS ah innkuanpih/ meltheih naihuai khat zong na neih loh hangin phamawh lo hi. Tua in na vai hong khaktan lo ding hi. Neih sese a kul zong hi peuhmah lo hi.\n6. USA a om khinsa ka innkuan pihte kiang a kibel thei diam?\nUS ah meltheih tanau na neih leh RSC na phi ciangin amau min, address leh phone numbat te theisak hamtang lecin amau tawh na om khop theihna ding hong kigeel sak thei ding hi.\nUS na tun khit ciangin na omna laih na sawm leh nang leh nang na kibuaipih kul dinga, sumbei paai bei khempeuh zong nang kisik ding ahihi. Nang hong buaipih Resettlement Agency ten bangmah hong vaanpih lo ding uh hi.\n7. Kei sungsuak ahilo naupang dang khat ta bang a ka kep uh om ven, amah zong USA ah kong tonpih thei uh diam?\nNang ta lopi ta banga lak na sawm a na tonpih ding aleh UNHCR nasemte tawh hoihtak na kikup masak uh kul ding hi. UNHCR in a hoih pen dingin hong khentat sak ding uh hi.\n8. USA ka tun khit ciangin ka omna khel nuam bang hileng bang a ci tam?\nTua bang geelna leh ngaihsutna na neih leh phamawh lo hi. A hizongin nang hong buaipih Agency ten hong buaipih lo ding uh hi. Nang leh nangin a kisam teng khempeuh na vaan a, na buapih hong kul ding cihna hipah hi. Na Agent te tawh kisai kilkel lo ding hi.\nTheihding:Hih atung a thu teng pen USRAP Handbook pan hi a ZAM zumpi pan a kilet khia hi. Azom omlai hi.\nRev. Dr. Do Suan Mung (GZA Secretary) tawh kimuh khopna om ding\nHong tung ding July 26 ni (Saturday) ni sun 1:30pm in Chinese Assembly Hall ah Rev. Dr. Do Suan Mung (GZA Secretary) tawh Malaysia a om pawlpi makai, siate, khua makaite, leh Zomi alunglut khempeuh kimuh khopna nei ding ih hih manin nong kihelzawh ciat na ding un kong zawn uh hi.\nMY No. UNHCR Ref.\nNungkal sungin Kawl galkap mangputal leh Thai galkap mangputal te kimuh khopna panin Kawlgam pan galtaite vai zong deihtak kikum uh hi. Tua kikupna panin Thai kumpi leh Kawl kumpi in galtaite Kawlgam puakkik ding kithukim ta-ung cih Thai galkap kumpi makai Prayuth Chan-ocha in nung Friday (July 11, 2014) ni-in pulak khia hi.\nPrayuth Chan-ocha in agenna ah, “Galtaite agam uh puakkik ciangin alemthei pen leh ahoihthei pen dingin koici vaihawm sakding cihzong kikum ung. Amau pen Thai gamah galtai in hongpem uhzong kum tampi sawtta a, suahtakna ngak in a-om zawh uhzong sawtlua ta hi,” ci hi.\nNunglam deuh in zong Thai galkap kumpi in galtaite milip simna nasia takin bawlkhin uh hi. Hihbang teng kawmkal ah, UNHCR panin gam thumna apaipai zong om veve sam hi. Thai gamin galtaite aciahsak nop uh sawtpi pek hi a, tutungin bang hongci vaihawm laiding uh hiam cih kithei nailo hi.\nMalaysia ate bang hong cih zen tam uh maw?\nThupuak, Zam Sian Sum\nZEC Zinmangpinu Mrs. Pamella Garvin leh UNHCR-EDU nuai a sang siapi teng holim khopna om ding\nZEC sang van ding a USA gam JPS pan hong zin Mrs. Pamella Garvin pen July 16 ni UNHCR-EDU uliante tawh va kimu khawm thei uh a, ZEC bek hilo UNHCR-EDU nuai a om sang siapi khempeuh tawh zong kimuh khopna a nuai a bangin kinei ding hi.\nAni :July 2014 (Tuesday)\nAhun ::00pm – 4:00pm\nAmun : UNHCR New Conference Room\nZEC in UNHCR-EDU ading lengla limci kivai hawmsak thei ahih manin ki angtang mahmah hi. Hih atung a holimna ah a kihel kha nailo sangte na kihel zawh hamtangna dingun kong zaksak uh hi.\nZEC ah Volunteer Sangsia\nZEC sangah kaalnih sung sang naupangte laihilh ngiat dingin Singapore panin Ryan Cher hong pai a, ZAM zumah tulaitak om hi. Amah pen London University ah Law (Upadi) a sin laitak hi-in kum khatna zo khin hi. Khaal sangkhak sung Zomi naupangte tawh hun zang khawm ngiat dingin hong pai ahi hi.\nLun Suan Dim (Laaitui) July 14 ni-in GHKL zatopi ah ki buaipih.\nNing Sian Sung (Tungzang) July 16-18 ni-in Klang Hospital ki buaipih.\nTaa Mung (Kaptel) 14 ni-in IPR zato ahki buaipih.\nSing Lam Cin (Vangteh) July 15/16 ni-in IPR zato ah ki buaipih.\nCung San Lun (Thalmual) July 17 ni-in UKM ah ki buaipih.\nVungboih (Bapi) July 18 ni-in GHKL ah ki buaipih.\nGo Suan Mung leh Mang Sian Thang (Dakdung) July 12 ni- in KL Central ah Palikte tawh phone pan vai siang sak.\nVung Do Hau (Kaptel) July 13 ni-in Ampang lampi Block tuak, phone pan vaisiang sak.\nKhup Pau leh Thang Khai Lam (Tuimang) July 14 ni-in Pudu palikte tawh phone pan vai siang sak.\nSum Za Suan (Laaitui) July 14 ni-in Mid Valley Palikte tawh phone pan sak.\nNgin Suan Mung or Thang Suan Khual (Talek) July 15 ni-in Danwanggi Palikte tawh phone pan vai siang sak.\nJuly 12 ni-in Johor Bahru sai a sem ding mi 9 kipuak thei.\nJuly 17 ni-in Giants Hyper/supermarket ah mimal 35 kipuak thei.\nTheihding: ZAM pan ki buaipih honkhat te’n Thupuak ah hong suaksak kei un ci a hong ngetna\ntawh ki zui-in ki suaksaklo hi.\nREMEDI Insurance leinuamte\nUNHCR leh TUNE Insurance te’n gambeel te ading hong geelsak uh REMEDI Insurance a lei nuam peuhpeuhin ZAM zumpi min sazian kipia thei hi. Asawtlo in hong hawh kik nuam ahih manin Zomi alunglut khempeuh in min sazian nongpiak na dingun kong zasak phapha uh hi.\nVisa 93 Interview ding\nUSA panin nazi napasal te hongsapding Malaysia ah a ngak nahihleh pum ngakcip kei un. Banghanghiam cihleh tulaitak Visa 93 vaitawh kisai Malaysia US Embassy pan Contact a ngahzawhloh uh honkhat om cih Embassy Officer te’n hong zasak uhhi. Contact ngahlo te amin ka nget uhhang in Embassy te’n Private & Confidential thupisak mahmah uh ahih manin amin List te hong piakhia ngamlo uhhi. US aom asamding penin Immigration zumah nakanhen cih hong vaikhak uhhi.\nHongtungding July 23 nizong Visa 93 vai Interview ding akisam honkhat omkhin hi. US pan asamdingpa piak ahi Email ah hihvai tawh kisai aki khakkhin hi a, ahi zongin pawlkhat in Email check manlo hiam, a Email zangnawnlo hiam ki Contact theilo cihi. Tua ahih manin hih Visa 93 vai tawh aki sawhkha limlim in navai uh pumngakcip lo a, kanzelzel ding kisam hi.\nAustralia pan laikhak ngah ding\nZam Lian Tuang, Khup Lian Thang leh Thawng Khan Lian Khai lai ding ZAM zumpiah hong tung ahih manin hong la un.\nMalaysia Vanleng MH17 kikap khia\nRussia leh Ukraine gamgi aa Malaysia vanleng MH 17, mi 295 tuanna (Passengers-280, Vanleng nasemte 15) kikapkhiatna tawh kisai pen Russia tawh a kipawl kumpi langpangte’n Missile tawh a kikap khiat hi dingin kilamen hi. Passenger lakah Dutch minam 154, Australians 27, Malaysians 23, Indonesians 11, UK 6, Germans 4, French 4, Belgiums 4, Filipinos 3 leh Canadians 1 kihel uh a, acianlai 58 te pen koi gam pan hiam cih a kikan laitak hi. Hih vanleng tuahsiatna ah kumcing lo naupang 80 om hi kici hi. Ukraine gamsunga kumpi thunei khat in a genna ah 22,000 metres dong a kap thei missiles tawh a kikap khia hi cih ama Facebook sung panin gen khia hi. Ahizong in Ukraine galkapbupa in Russia tawh a kipawl singnuaimi te kapna dingin ko missile thautang khat zong ka zang kei uh a, a kap hiphial mah le ungh zong vanleng hong lenna leh ko omna kigamla lua hi. Ko missile in tuk lo ding hi ci hi. vanleng a kiatna mun pen Russia tawh a kipawl singnuaimi te ukna gam hi a, tulian laitakin Ukraine mite leh Russia tawh a kipawlte nasia takin a kikapna mun ahihi. Tu ciang dong hih vanleng pen kua kap hizaw ding hiam cih kitel nai lo hi. Malaysia Vanleng nasemte’n hih tuahsiatna ah a misite innkuanpihte $5000 tek piak phot dingin gen uh hi.\nUNHCR-EST nasep zonsakna paninKL sung KFC sai ah cashier sem thei ding numei pawlkhat ki nawh deih mah mah.\nUNHCR-EST pan mahin Johor Bahru KFC sai a sem dingin Zomi citak mi kideih behlai hi. A lunglut khempeuh ZAM zumpi ah na min sazian uh hong pia un.\nUNHCR-EST pan manin Old Town White Coffee Shop ah ding mangpau or maly pau thei kideih. Khasum pen sialo ding hi.\nPort Klang packing setzungah sem ding pasal 6 kideih. Nasep hun nikhat nai 9 sung tawlngak hun tawh kigawm, kal khat 1 veita off, OT tawh nikhat RM54-60 kikal ngah thei den. UN card neite bek deih. Khasum ni 7 mata pia den. Alunglutte kizopna ding: Mangpu 019 510 6413\nKeizang khuami Pyidawtha a teng Thang Langh Pau in tukal Thupuak ading RM50 tawh ma hongpang ahih manin lungdam ihko hi.\nEver Smile Ministry panin Zomi thongkiate panpihna dingin RM50 tawh ma hongpang uh hih manin lungdam ihko hi. Mi cimawh, genthei tampi a huhzo dingin Topa’n thupha hong piak sak semsem ta hen.\nPrevious: Namsia tawh akibang CNF/CNA te nasepna\nNext: Tulaai Leitung Thuthang Tuamtuam Updates July 17, 2014


timestamp: atn

url: =ZAM Thupuak :: 26 March 2017 (UNHCR leh Community makaite Meeting kinei) :: ZOMI DAILY\nposted on 25 March 2017 at 10:41 am UTC+9:30 Lomkholna: Malaysia, News, Refugee, ZAM, Zomi\nRSD / UNHCR leh Galtai makaite Meeting kinei :: March 24, 2017 (Friday) 10am–12pm dong UNHCR Conference Hall ah Malaysia UNHCR Refugee Status Determination (RSD) department leh Malaysia a om Kawlgam galtai kipawlna makaite tawh kimuh khopna kinei thei hi.\nTua ahihmanin Zomi Pastor, Khua makai leh Pawlpi up ate ih Zomipihte tung ah khatvei peuhmah ih genpih leh theihsak hamtang ding vai thupi khat hi cih kong thei sak uhhi.\nICC MEETING ACR ZUMPI AH :: 18-03-2017(SATURDAY)ni-in Independence Chin Commu -nity (ICC) kici Malaysia galtai khamtung gambup kipawlna tawh kimuh khopna kinei hi, tua sungah ACR,CRC, Dai Commun -ity, FRO leh ZAM te ahi uhhi. Abeisa kum 3 huam akipan UN vai, mat leh hen vai haksa tuam tuam hangin kipawlloh phamawh dinmun kitung hi. ICC meeting kha 2 in khatvei ta kimuhkhopna kinei hi. Tua meeting ah UN tung tawn a gamthumna vai leh kawlgam ciahkik ding vaite ki pawlna 5 tengin community seal leh letter head tawh letmat thuh a vaisaite kiangah phutna lai puak kin ding kikupna a hi hi.\n2017 ZSM LAIBU HONG AP KIK TA UN: Malaysia zomi Genvai Kipawlna (ZSM) 2017 ading laibu te December 2016 in I hawmkhiat hi a, February kha bei ah ZAM zum puakkik sawm ciat ni cih pen khatvei kong zasak uhhi. Mapang khawm in I sep khopna te Topa’n thupha hongpia sem sem tahen.\nCARD RENEW: Napai ma na tangthu limtak enpha in, UN na paima a thei dingte kiangah kuppih masa in. UN zumsung leh huangpua dongah CCTV om ahihmanin natangthu na et kuaukuau hong kitheih leh sanzawh lohna lai in inn natun ma hong makhelh thei ding hi.\nUC LETTER: UN ten na ID card laidalpi tawh hong laihsak leh appointment zong na hipah thei a hihmanin zumpanna ciah khiat ma limtak navai dongtel in, abeisa kal nih sungah mi tampi appointment date/ni theilopi in ciah uh a, a deadline/ ani khengval khitciang kintakin hongpai thei uhhi. UN te hong vaikhakthu na telcian zawh kei uh leh ZAM ah nalai ngah teng tawh hongpai pah in, “Na hun leh navai te hun kiciang tan sungah om napi hunmawk beisak ken, off day ngahloh paulap ken.”\nZAM ZUM AH HONG ZASAK PAH UN :: ZSM pan misi tampite nuntak zia a ki etphat ciang a mah leh amah kisih bawl tampi kiom ta hi. Tuabang a pian nang hun saupi la hinapi, hihciang dinmun tunding sakhang e kici thei zel hi. Tua ahihmanin Zomite sungah nidang tawh kibanglo, ngeina leh tatzia a hipha nonlo, namuan mawh pian uh a om leh ZAM zum ah manlang takin hong zasak un. Naupang lah hilo “Ak ek lawng ngam,Suangtat sat ngam” te’ sihna ding lampi pan a leh kaih nahihlam “MANGNGILH KEN!”.\nSAPNA : Pasian tungpan ih ngah Doctor of Divinity (D.D) pahtawina lai lungdam kohna nei ding ih hih manin hih a nuai a hun ngelna bangin nong pai nangun itna tawh kong sam uhhi.\nAmun : Victorious Living Assembly\nNo. 55/59, 4th Floor Jalan Ampang (Near 7/11)\nAni : April 02, 2017\nAhun :12:00 noon to 2:00 pm\nAnn nek khopna zong om ding hi. Itna tawh\nRev. Dr. Dal Za Cin leh a tate\nContact: Pau Khai 012 3962 342, Pa Hau Khai 016 6900 335\nZAM ZUM AH THUNGETNA HONG NEIH SAK :: Nu Nem Ngaih Niang, Nu Pau Khan Niang leh Nu Man Khan Lun te in ZAM zum ah hong hawh in Zomi te a ding leh zum a sem palai te a ding thungetna hong neih sak a kilungdam mahmah hi. Topa’n thupha hong piak sak semsem tahen.\nDAHPIHNA :: Laaitui khua mi Pa Langh Suan Pau leh Nu Ning San Dim te sung pan piang Tg. Thang Cin Kim (Gualnam Beh) in 18 March 2017 ni-in hong nusia a, 22 March 2017 ni in Sunggai Buloh han ah kivui hi. Tg. Thang Cin Kim hong nu siatna hang in adah akap khempeuh tawh kibangin ZAM zumpi pa’n I dah khawm hi.\nZAM ZUM AH KILEI THEI TENG: ZAM zumpi ah ih ngeina vantuamtuam ahi Zopuan Design tuamtuam, Zoniik Design tuamtuam, Puanten, Puandum, Zodial(Silk), Puanlai san, Zokhi, Tanghciin, Khephiau, Zolukhu, Zothungkuah, Zodial cih te akipan naupang puan tuamtuam te deih zahzah ki lei thei hi. Tua bek tham loin\nMOTOR KIKAWM THEI : Vanleng tual, Thong, Camp, inn ki tuah nuam, Genting Highland leh mun tuamtuam ah a painuam te in motor kikawm thei hi.\nContact:Pa Mang –018 2021 216, Lianpi –016 3489 827\nZO ANN TUAMTUAM KINGAH :: ZAM zum nuai ah Zo Annsai pan in Zo ann tuamtuam ki ngah hi. Pawi tuamtuam abawl dingte in zong ann kivai khak thei hi.\nContact :Pa Mang –018 2021 216\nSum kikhak thei :: Tedim sum khak nuamte a dingin na khak ni mah in kingah pah ding hi. Contact: Pa Mang – 018 2021 216, Lianpi – 016 3489 827\n1. Cing Lam Ngai(Vongmual) Kelena Jaya Lockup\n2. Zo Gam Thang(Champhai) Jingjang Lockup ah\n3. Kham Khan Khai(Suangpi) Jinjang Lockup ah\n4. Ngo Suan Mang(Zangtui) Sunggai Buloh thong\n5. Lian Deih Piang(Chantagyi) Sunggai Buloh thong\n6. Pau Kap Mung(Chanthagyi) Sungai Buloh thong\n1. Pau Do Mung(Saizang) UKM\n2. Thang Khan Dim(Pimpih) ACTS\n3. Zam Sian Tuang(Valvum) HKL\n4. John Kham Za Kap(Ngalbual) ACTS\n5. Man Khup(Mualpi) ACTS\n6. Cing Lawn Kim(Suangzang) Serdang Hospital\n7. Thang Gin Mang(Phaiza) HUKM\n8. Zam Kim(Darkhai) Tungshin Hospital\n9. Cing Hau Nuam(Vongmual) HKL\n10. Bawi Pi(Tuikhiang) Tungshin Hospital\nGenting Highland Sen annsai\nAnnbuk sung ah sem ding mi (2) ki deih hi.\nKhasum 900+ OT om\nKal khat khat vei off . Omna pia, ann pia\nFactory –Aksa sat ding , Aksa puak ding\nMi 5 kideih nasep hun 8AM-5PM. OT om\nSunday nisim off. Khasum RM1000 + OT\nOmna pia, meh ding aksa pia .. Buhsih ei leh ei\nNasep dang tuamtuam zong omlai hi. Annsai, NSK sai leh adang tuamtuam te zong om hi. Contact : Sia Khuppi 016 3838 014\n1. Bethel Christian Church RM100\n2. Langh Khan Thang(Lailo) RM20\nPrevious: Malaysia ah IS migilo tetawh akizom mi 9 kimatbeh leuleu ~ ZD\nNext: Earth Hour 2017: Leitung gamtuamtuam in 8:30pm pan Electric Power sumitding ~ ZD


url: =UNHCR vai thuthak: Chin State sungpan Refugee te 2019 kumbeidongbek UN Card tawitheiding :: ZOMI DAILY\nUNHCR vai thuthak: Chin State sungpan Refugee te 2019 kumbeidongbek UN Card tawitheiding\nposted on 14 June 2018 at 1:21 am UTC+9:30 Lomkholna: Malaysia, News, Refugee, Sawltak, Zomi\nTuni Wednesday (June 13) ni in Community Lianson Unit (CLU) te makaihna tawh Malaysia UNHCR huangpisung aom New Building Conference Room ah Meeting kinei hi.\nHih Meeting pen “Chin Community Based Organizations (CBOs)” ci’n Chin State huamsung aom kipawlna tuamtuam ahi ZAM, ZRC, CRC, ACR, FRO, DAI cihte leh Fellowship makai, Pawlpi makai, Khua makai cihtebek atuamngiat in akisam ahihi.\nMyanmar gampan in Refugee gambel in aom minamdang Myanmar Ethnic Group tuamtuamzong tampi om himahleh, Chin State huamsung aom kipawlna tengbek atuam vilvel in UNHCR te’n Meeting asap uh ahih manin, bangthu om hidinghiam ci’n ki lunglut mahmah hi.\nTualeh UNHCR Officer te’n anuai abangin zumvai thupulakna hong neikhiamawk uhhi.\nChin State huamsung pan gambel Refugee khempeuh pen 31 December 2019 ciangbek UN Card tawikhuan kipiading a, tuakhitzawh UN Card tawikhuan omnawnloding, Renew ki bawlthei nawnloding cimawk hi.\nHihpen Chin State huamsungpan mikhempeuh 31 December 2019 ciangbek Refugee in ki ciamteh laiding, tuakhitzawh Refugee in kiciamteh nawnloding cihna ahihi. Hihpen Chin State Refugee khempeuh tawh kisai ci uh a, tuni akipan 2019 kumbeidong Myanmar gamsung ciahkiknading in ahun kha 18 sung hongki piahi ci’n pulakkhia uhhi.\nAbeisa in aki buaipih mahmah 2013 Card tawite, 2013 kumma Card tawite cihbang in kikhenna bangmah omtuam nawnloding a, ahi zongin Card Renew khempeuh anunung penpen 31 December 2019 ciangbek Card Renew kibawlsakding cihi.\n31 December 2019 khitzawh UNHCR zumpi in Chin State pan Refugee tepen buaipih nawnloding, tavuan lanawn loding, amautawh kisaina omsak nawnloding citamawk hi.\nTua ahih manin 31 December 2019 khitzawh UN Card tawikhuan aomnawnloh banah Chin State Refugee tetawh kisai in zato vai, sangvai, kimat kihenvai khempeuh UNHCR tawh kisaina bangmah omnawnloding ci uhhi.\nChin State Refugee tepen Myanmar gamsung aciahkik hunding tuni akipan kha 18 (kumkhat leh alang) ahun apia uh hi a, tuakhit ciangin aciahnuam te ciah, aciahnuamlo Malaysia gamsung ah aomsuak teitei nuamte omthei a, ahi zongin UNHCR tawh bangmah kisaina omnawnloding citamawk uhhi.\nHihvai pen tuni UNHCR Meeting ah Officer te’n agenkhiat hi a, Chin State sungpan Refugee gambel te’n atheihkim mengmeng nadinguh lunggulh uh ahih manin, asawtlo in kikhopna biakinn tuamtuam ahzong Pastor te’n agen kawikawisak nadingun kivaikhak uhhi.\nUNHCR Officer te’n Chin State sungpan Refugee te Myanmar gamah bangmah buaina lianpi omlo in ciahkiktheilel cihzong hongthei uh a, tungsiah panin thukhentatna aomsa bangin Malaysia UNHCR Officer te’n zaksakna hong neikhiata uh ahihi. Asawtlo in Community kipawlna tuamtuam pan makaite leh Fellowship biakna makai te’nzong mipi tungah hihvai tawh kisai in akicianzaw in zaksakna hongnei khading uhhi. Sawltak #zomidaily\nPrevious: Na veite na suahtakpih theihi\nNext: Malaysia ah cikimekna Massage Parlour 500 val kibuluh, numei kizuak lakah Myanmar 11 kihel\nLungzuan La khat: Hong kizuan kik aw ~ Hau Za Cin\niPhone Mahmah ~ Dimno’ Pa


url: =ZOMITE’ TUIPIGAL KANKHIAT LEH KHUAMUH KIPATNA - Laibu Saal\nHome > Zomi Paltan (Galkap) > ZOMITE’ TUIPIGAL KANKHIAT LEH KHUAMUH KIPATNA\nZOMITE’ TUIPIGAL KANKHIAT LEH KHUAMUH KIPATNA\nGalpi Masa Lai-a Zomite France Gam Paina Thu\nby : Pau Pian Thang (Paul Thangpi)\nFrance (Piantit) Labour Corps pai ding Ngetna\nTua hun in ih Kawlgam England Kumpi in hong uk khin ahih manin, Kawlgam ah zong huhna hong ngen uh hi. Kawlgam leh India panin Hindu, Shynteng, Khasi, Lusei, Meitei, Bihar, Orissa, Pathan, Bengali, Kumoan leh Zomite na la uh hi. Zogam ah huhna ngen dingin Mawlaik panin Deputy Commissioner F.O.Fowler 1917 January nipi masa sungin Tedim hong tung hi. Amasa in Ukpite in na nial uh hi. A hi zongin F.O Fowler in, 1891 June 23, ni a Thaangpi a kibawl Thuciam Sialbanna bulphuhin huhna hong nget ciangin, Ukpite in na nial ngam nawnlo uh hi.\nLabour Corps paiding Mi 1033 Ngah\n2011 kum Khamtung gam miphazah ciaptehna (Chin Hills census) ahTedim le Tonzang (Tedim subdivision) sungah mimal 30,000 om in pasal sinsen 5000 a om sung pan pasal 1033 Galhuh (Labour Corps) dingin pai ahihmanin Zomi pasal tingteng seh-nga-suah seh-khat ahihkeileh Zomi (3%) in France gam galmai a nasepna tawh Mikang kumpi kipanpih ahihi. Galhuh pai dingte Tedimah kha (3) sung Falam Zomi Military Police te`n Lampai dan, vei le tak kihei dan le nasep dan ding sinsak phot uh hi. Kha (3) sung a man khit uh ciangin inn lamah kha lang sung ciah khuan pia uh hi. 1917 May 15 ni-in Galhuh ding mi 1033 te Tedimah kituah uh a, France (Piantit) gal mai a nasem dingin, Tedim khua panin dingkhia uh hi.\nLabour Corps Paiding Kizolna\nLeitung Galpi khatna hunlai in ei Zomi te Kawlpi na ngawn a kipha ngam mengmeng lo i hih manin, France gam pai ding pen hong ciah kik nawnlo ding, a si pah dingin ki ngaihsun ahihmanin innluah ding peuhmah ki paisak lo in, nau zawte bek ki paisak zaw hi. A pai ding dang a om vetlote a ta u pen sangin apa bang a pai zaw om lai hi. Tonzang khua pan in Pu Lam Za Nang pen inn luah ding ahih manin ama tangin a nau Pa Pau Za Gin paisak uh a, a kum pen 16/17 gual tangval no ahi hi. France pai dingte hi a nuai a bangin ki zol hi:\nFrance om sung Lawm Annek Pawi bawl\nZomite in kum khat sungin Khuado (Kumkhen pawi) le Lawm Annek Pawi (Sialsawm pawi) nih ineih hi in, koikoi ah om ta leng hi pawi nihte ki bawl den hi. Tua mahbang in France pai te’n zong 1918 kum April kha sungin vok luang nih tawh lawm annek pawi icih Sialsawm pawi ni nih sung na bawl uh hi. Zu leh sa ne in zola sa in gualnuam mahmah uh hi. Leitung tuipigal gam mong khat pek a om ahih man un a lung uh zuangin hibangin La na phuak uh hi.\nPu Lian Za Kham La ( Latung ):\nPu Thawng Za Khai La ( Latung ):\n13.06.1917 nitak nai 5:00 in Calcutta katung uh hi. Kei pen khasum pek (30) sang pawl Section Commander ka hi a, ka mite Cingpikot khua mi Khoi Gin pen Rangoon pan akam hong na in tembaw Zato a kikoih in Calcutta katun ciangun Zatopi ah kipuak pah hinapi azan ciangin si ci-in telephone hongset uh a, mei tawh ahaal dinguh deihlo ka hih manin Calcutta pan tai (15) a gamla hanah ngeina bangin vui in, nitak nai 10 PM in ka omna uh katung kik zo pan uh hi.\n11) London Khuasung Hawhna\nFrance Labour Corps pai sung hong Nusia teng:\nFrance pai Labour Corps a nasemte lungzuan khuangaihna tuamtuam kawm kalah mi (23) te in a nuntakna nusia uh hi. Min le Sihni te anuai a bang hi:\nFrance Galpi (1) na Han a Min\nSihna Calcutta, India\nKhup Za Dal\nLangh Za Khen\nMa Ha Peng\n1). France gam paite hong ciah uh ciangin sum nei uh ahih manin a pai lote sangin nuntak nuam sa zaw uh hi. Leitung khua muhna bek hi loin sum thalawh ciilna zong ahi hi.\n2). Galpi khit ciangin nakpi takin Zogamah Khristiante khang hi. 1918 kumin Khristian 500 bek om a, Kum 1924 ciangin 4,046 pha ta uh hi. Khristian a tam zaw pen Tedim mite sung pan hi a, France gam paite hang hi kici hi.\n3). Zomite gal hang sa uh ahih manin Mikang kumpi in Zomite adingin galkap phuan uh a, “First Chin Battalion” kici 1921 kumin Kawlgamah kiphuan hi. Battalion thum dong kiphuan a, First, Second, Third Chin Rifles kici hi. Kawlgamah galkap kumpi a khan ciangin kiphiat kik hi\n4). France gam paite tung panin puansilh zia kithei ta hi. A puansilh uh pen Police puan tawh kibang khakhi puan, bombi sing, puan-ak bantawng, zian lukhu, puan khedap mawza leh ngalvial nei uh a, thupi kisa mahmah hi. Galpi khatna ma-in puan kisilh mel loin, pasalte in dialkaih tawh zum selin, numeite in puan them letmat li ding tawh a nuai lam sel a, a tung lam pen kai lihliah sak lel uh hi. Galpi khatna khit ciangin puansilh a kisap zia kithei ta hi.\n1). France gam pai ding pen aana tawh kila hi a, ut lopipi mahin a pai uh ahi hi. A pai nuam lo Khalkha mite leh kumpite kidona-ah Khalkha mi 40 bang si-in khua 18 kihalsak hi. Hih pen “Anglo-Chin War” (1917) kici hi. Hih kidona hangin France gama Kuli nasem a om Zomite hong ciahkik uh hi.\n2). India lamah zong Manipur a om Kukite in France gam pai nuam loin nial uh a, kumpite lang pan uh ahih manin Mikang kumpi in galkap 100 sawlin simsak hi. Kukite in zong na do uh a, kum nih sung bang kido uh hi. Khua 86 kihalsakin, mi tampi kithat uh hi. Hih kidona pen “Anglo-Kuki War” (1917-1919) kici hi.\n3). Mikang kumpite in Zomi Kulite tungah a kamciam uh ahi Dolsing inn leh Zang lo pia lo hi. Capt. Fowler in a genna-ah Zomite in gal kidona a tawp dong sem zo loin gal a venh ma-in ciah uh ahih manin a kipia lo hi ci hi.\nGalpi masa lai in ipu ipa te England le apawl (allies) te panpih dingin pasal khangno mi 1033 te Zogam nusia in France gam na pai uh hi. Lamkal panin damlohna hang tawh mi (1) in nusia in, khuavot thuak zolo ding mi (15) te Zogam ah ciahkik in tualo adang mi 1017 te France gam galmai nasem (labour Corps) in na om uh hi. Galmai nasepna ah mi (22) te in a nuntakna na pia uh hi. Nasem (labourer) dinmun panin Mikang Galkap na suak uh hi. Bekthamlohin Mikang kumpi` pahtawina Ngun Naam mi (5) in na ngah uh hi. Nasem khen (Corps) 78 a om sung pan ei Zomi te 61 le 62 in kikhen in Galmai nasepna ah ahahkat pen le acitak pen in Mikang kumpi in na ciamteh hi. Tua ahihmanin France Labour Corps apai ipu ipa te ei khangthakte adingin angtan huai mahmah hi. Zomi te France paina in Zomite‘ Khuamuh Kipatna hi ci-in zong kiciamteh hi. Ih lungsim ah phawkden in Zomite` Taangthu ah ih ciamteh den ding hi.\nAkaikhawm: Pau Pian Thang (Paul Thangpi) BD, ThM; Offenbach, Germany\n5). Zolus No. 4. na 1999, Yangon\n(Amang ngeilo ding Zomite Tangthu ahih ziak in Mikim sim ding leh theih ding deihsakna tawh www.cinpuzomi.com ah hong suahsak ahihi. Akaikhawm: Pau Pian Thang (Paul Thangpi) BD, ThM; Offenbach, Germany i biak Pasian in hong zatsak semsem ta hen. Asim khempeuh zong Topa'n Thupha hong pia ta hen..... Cinpu Zomi.)\nItem Reviewed: ZOMITE’ TUIPIGAL KANKHIAT LEH KHUAMUH KIPATNA Description: Rating: 5 Reviewed By: Cinpu Zomi


url: =Malaysia ah cikimekna Massage Parlour 500 val kibuluh, numei kizuak lakah Myanmar 11 kihel :: ZOMI DAILY\nposted on 14 June 2018 at 2:03 pm Lomkholna: Malaysia, News, Sawltak, World\nMalaysia gamsung ah ci kimekna sai “Massage Parlours” paulap in, ataktak in asungah numei kizuakna in inndawl in akizang tampi om kici hi.\nTuabang in Massage Parlour paulap in Sex Service apia te kilimmat mahmah a, abeisa January pan May kha kikal sungin Massage Parlour bekbek akigawm in 505 ki buluhkhia hi ci’n Federal Police Criminal Investigation Department (CID) director Datuk Seri Wan Ahmad Najmuddin Mohd in genkhia hi.\nTuabangin Massage Parlour 505 aki buluhna panin numei tampi kimankhia a, tua numei tepen micimek taktak hilo uh a, numei kizuak nahizaw uhhi.\nTua numei kizuak tepen Thailand gampan numei 285, Indonesia gampan numei 153, China gampan numei 142, Philippines gampan numei 34, Cambodia gampan numei 17, Myanmar gampan numei 11, Laos gampan numei 8, Bangladesh gampan numei 3, Uganda gampan numei 3 cihbang ahhi.\nCID Director ii genkhiatna ah hih Massage Parlour omna te Focus in Operasi akibawlna munte pen Selangor, Kuala Lumpur, Johor leh Perak huamsungteng hiphadiak hi ci’n genkhia hi.\nTuabangin Oparasi bawlin Massage Parlour te akibuluh khiatna panin Thai gammi numei akimanmah tampen hi. Ahi zongin numei kizuak leh Tourist Visa tawh honglut in aomsuak tepen hoihtak ki kemcingtheilai hi ci’n genbeh hi.\nHihbangin numei ginalo te aki matkhiattheih nadingin Police leh Immigration Department panin Officer te hanciamna tawh akimankhia ahihi. Akiman numei kizuak tepen “Prevention of Crime Act (Poca) 1959” thukhun leh “Anti-trafficking in Persons and Anti-smuggling of Migrants Act (Atipsom)” thukhun tetawh kizui in thu kibawlding cihi. Sawltak #zomidaily\nPrevious: UNHCR vai thuthak: Chin State sungpan Refugee te 2019 kumbeidongbek UN Card tawitheiding\nNext: Tangkhat tawh vasa 3 kapsawm


url: =Philippines ah Bomb kitam, mi 14 si, 67 liam ~ ZD :: ZOMI DAILY\nposted on 3 September 2016 at 10:00 am UTC+9:30 Lomkholna: News, Philippines, Sawltak, World\nPhilippines gamsung Roxas Boulevard ah zanni Friday (02 September) ni in Bomb puakkham a, mi 14 si in adang mi 67 liam cih AFP News pan kiza hi. Hih Bomb puakkhapna munpen nitaklam van akizuakna Night Martet khat hi a, vanlei vanzuak mipi tampi aki kaihkhopna munkhat ahihi.\nPresidential Communications Secretary Martin Andanar in agenkhiatna ah hih Bomb sukhampen genkhiattheih nadingin ki theiciannailo cihi. Ahi zongin nungdiak in Abu Sayyaf Bandit Group kici te’n President Duterte ii nasepzia pen diksalo uh ahih manin aphu hong lakiknung ci’n vauna nei ngei uh cih kiza hi.\nHih Bomb puakkhapna munah mi zatampi apaizuaizuaiden uh hi a, nektheih tuamtuam leh cimekna akipan vantuamtuam aki leitheihna munkhat ahihi. Ateneo de Davao University tawhzong Meter 100 khawngbek kigamla in, hih buaina apianciang in sanginn zong ki kalhcippah cihi.\nJohn Rhyl Sialmo III kici sangnaupang khat ii genkhiatna ah nitak Meeting kaneih laitak un agin ngaihkhialua mahmah khat kaza uh a, hipeuhmah Bomb puakkham hingelngel dinghi kaci uh cihi. Hih sangnaupangpa pen kum 20 bek hipan a, Ateneo de Davao University ah sangkah laitak ahihi.\nBomb puakkhapna pen cimek Massage Parlour geipan hi a, tua cimek saipan in numei pasal pawlkhat anasepna Uniform tawh hong taikhia uh a, sanginnlam zuanin hongpai uhhi. A pumpi tunguh ah sisan naisan tawh kituamcip uhhi ci’n sangnaupangpa in genkhia hi.\nHih kuamsungteng pen President Duterte apaitheih zelzelna munteng kici a, nungdiak mahmah inzong President Duterte ki suamlupsawm cihthu kiza hi. ZD Sawltak #zomidaily\nPrevious: Zomi Sonnet: Ngai dih ve Ngaih ~ Thawnpu\nNext: ZAM Thupuak :: 04 September 2016


url: =Tulaitak aminthang Australia gam paitheihna (842 & 681 Form) :: ZOMI DAILY\nposted on 5 April 2018 at 8:23 pm Lomkholna: Lamhkim, News, Zomi\nGam 2 na om te sung ah tu lai tak a laang mahmah thu pen Australia gam ah pai theih na ding a hihi. Tua thu tawh ki sai in, kei theih na ciang tawm hong hawm sawn nuam ing.\n1 . Australia gam ah a tung khin sa te address ki pia thei hi. A hi zong Ta nau a hih kei leh Inn kuan pih taktak ( Case sung om te) te hi leh hoih pen hi .\n-Ta Nau lo tawh zong address ki pia thei aa, a hi zong , tua te pen UN Card nei te bek siau leh hoih pen hi.\n2. Tua na address piak te pen , na beh min( Family Name) ki bang leh hoih pen hi.\n3. Tua address na piak te lo a dang meltheih mi mal or inn kuan 5 piak kul aa, tua te ii address, Date of Birth leh ki nai na ki sam hi.\n4. Gam 3 na om te in Australia a tung khin sa ta nau te (case sung ah a om te )pen UN Card kul lo in, Community card te tawh zong ki siau thei hi. Tua te in zong Address / DOB cih te, a dang 5 mah piak kul veve hi.\n5. UN card ngah nai lo te in, address mawk mawk piak tawh a hi zong, meltheih mawkmawk tawh a hi zong siau leng ki ngah aa, a hi zong lam et om pha lo hi. UN card ngah khin te in Meltheih mawk mawk address tawh ki siau thei aa, a hi zong 100% hi lo hi.\n6. Case sung ah a om te pen Comunity Card tawh ki siau thei aa, kei theih ciang ciang ei mi sung ah mi 6 bang om aa, Hakha , Matu, Zophei, Lautu lam te a hih leh tampi om khin hi. ( note: Case tawh zong ki sai aa, nug aa hong ki suak sak sa Pu Zokhai gen , Refugee Status tawh na ki tuak kei leh ki ngah tuan lo hi.)\n7. Tua 842 tawh mi sap te pen, Australia gam ah 202 visa tawh hong tung ding aa, a hi zong om na ding inn leh, inn sung van zat te ngah lo ding uh hi. Medicare leh Centrelink a hih leh ngah ding uh hi. Van leng sap zong ei leh ei lei kul hi.\n8. 842 form pen Gam 2 na om te in fill up ding leh sign thuh ding ki sam hi. 681 form pen Australia ah a om te ii fill up ding leh sign thuh ding a hihi.\nMore: Australia gamsungah Refugee te luttheih nading Program thak “Community Support Programme”\n9. Australia lam pan bank card, medicare, driving licence leh visa te copy ( certify) tawh puak khawm leng hoih pen hi.\n*## Kei theih dan kong hawpsawn na bek hi aa, 100% ki ci gam lo hi. deihsak na bek mah hi.\nPrevious: Bangkok Airport ah Security Officer khatin sum aguksak laitak CCTV pan kimu\nNext: Cihtakna le hangsanna ~ Lian Tuang


url: =Nungzui Suahna #2 ~ Dr. Ngul Khan Pau :: ZOMI DAILY\nposted on 31 May 2015 at 12:30 am Lomkholna: Article, Biakna, Ngulkhanpau\nNungzui Suahna #2\n1. Thumang dingin sapte hi: Rabbi nuaiah sinna nei khempeuhte’n sila bangin a siapa uh tungah kipumpiak uh hi. Ama nuai panin a sinna a zawh mateng thumangtakin om uh hi. Jesu Khris in a nungzui dingte ama kiang panin a thusinna a neih hun sung bek hiloin nuntakna bei dong thumang dingin sam hi. Vantung i tun madong thumang ding pelmawh hi. Thumanna in nuntak sung lungkimna hong pia hi. “Kei kiangah, ‘Topa, Topa aw,’ hong ci mi khempeuh, vantung ki-ukna sungah lutthei kimlo ding uh a, vantungah a om ka Pa’ deihna bangin a gamtate bek lutthei ding uh hi,” (Matthai 7:21). “Bang hangin, ‘Topa aw, Topa aw,’ hong ci napi-in ka hong gente zuilo na hi uh hiam?” (Luka 6:46). Mualtung Thugenna a zawhna dingin Topa’n a thugen zui leh zui lote kikal kigamlatna thugentehna suangpi tunga innlam mipilpa leh sehnel tunga lam mihaipa thu gen hi (Matt 7:24-27). Soren Kierkegaard in, “Up ding haksa i sak mahmahna a hangin thuman ding haksa ahih man hi,” ci hi. Upna dik leh nungzuihna hoih thumanna tawh kigawm loin piang theilo hi.\nNa hoih sem dingin thumanna leh siatna bawl dingin thumanna cih zong om hi. Tulai leitungah mi tampi sihna dingin amau nuntakna pia ngam a thumang om hi. Tua bang thumanna hoih kici thei lo hi. Ahi zongin itna nasepna dingah amau thumanna bangin kipia ngam zen hi leng bangzah ta in a thupi tam? Eima ngapna ciang beka thumang ding Khristian sungah i tamluat manin ci bangin ki-al nawnloin meivak bangin kitaang nawnlo hi. Khris in na Topa ahih leh banghangin a thumanglo ding na hiam? Na ut bangin gamta kawmkawm Khris ka Topa hi na cih leh zuau gen na hi hi. Thuman lohna tawh na Topa na zuak khinzo hi. Tuhun i kisap penpen ahih leh lunghianna bangmah omloin Topa tungah kipumpiak mi ahi hi. Jim Wallis in, “Tulai cialpina ah i sepkhialh gige khat in, up ding bek hi cih kilim gen mahmah in thuman ding cih kitawm gen hi,” ci hi. Thumanna omloin nungzui kihitheilo hi.\n2. Nasem dingin sapte hi: Topa in a nungzuite amah tawh omkhawm dingin a sap ahih hangin amaute, “Cinate damsakin, misite hingsakin, miphakte damsakin, dawite va hawlkhia un,” ci-in na sawl hi (Matt 10:8). Jesu in Peter leh Andrew a sap lai-in, “Kei hong zui un; nga mat bangin mi tampi a huaite kong suaksak ding hi,” a ci hi (Marka 1:17). Nungzui sawm sagihte a sawl khiat lai-in, “khuasunga cinate damsak un. A khuamite kiangah, ‘Pasian’ Gam ding hun note-a’ dingin hong naita hi,’ ci-in gen un,” ci hi (Luka 10:9). A kisiasa mihing nuntakna leh leitung bawlpha dingin Kumpi Jesu hong pai hi. Tua nasep “ann lak” sem dingin Topa in a si tawh nang hong lei hi.\nTua laitakin Zebedi’ tapa James leh Johan in Jesu hong naih uh a, “Kong nget peuhpeuh uh nong vaihawmsak ding ka deih uh hi,” a ci uh hi. Jesu in, “Bang kong vaihawmsak ding deih na hi uh hiam?” ci-in a dot ciangin amaute in, “Minthangin kumpi tokhom tungah na tut ciangin na taklamah khat, na veilamah khat hong tusak lecin ka ut uh hi,” a ci uh hi. Ahi zongin Jesu in, “Note in na hong nget uh na thei kei uh hi. Keimah in ka thuakding gimna note in thuakzo ding a, ka kiphumna ding gimna-ah kiphumzo ding na hi uh hiam?” ci-in a dot ciangin amaute in, “Ka hizo ding uh hi,” ci-in a dawng uh hi. Tua ciangin Jesu in amaute kiangah, “Keimah in gimna ka thuakding mah bangin na thuak takpi ding uh a, ka thuakding kiphumna zong na thuak takpi ding uh hi. Ahi zongin ka taklama tut ding leh ka veilama tut ding pen kei’ hong piaktheih hilo a, a tu dingin Pasian in a vaihawmsaksate-a’ ding ahi hi,” a ci hi. Hih a kihona uh thu, nungzui dang sawmte in a zak uh ciangin James leh Johan tungah a heh suak uh hi. Ahi zongin Jesu in amaute samin, “Leitung mi a ukte in mite tungah aana nei-in, mi a makaite in thuneihna tawh a ukna thu na thei uh hi. Ahi zongin note lakah tua bangin hilo ding hi. Note lakah a lian nuam khat peuhpeuh, adangte khempeuh’ nasem hi ding a, a makai ahi nuam khat peuhpeuh, adangte khempeuh’ sila hi ding hi. Bang hang hiam cih leh Mihing Tapa zong, midangte ama na a semsak dingin a hong pai hilo hi. Midangte’ na a sem ding leh mi tampi a tatkhiatna ding ama nuntakna a pia dingin a hong pai ahi zaw hi,” a ci hi (Marka 10:35-45).\nNungzuite zong leitung uliante leh kumpite bangin lianzaw thupizaw hih ding lunggulhna nei uh hi. Tuhun Khristian makaite nuntakna i et ciangin tua khemna mah thuak haksa sa hilo i hiam ka ci hi. Khatvei Mumbai khuapi ah AIDS leh HIV tawh kisai National Council of Churches in India te thu kikupna ah ka kihel hi. Juhu Beach ah hotel five star ah hong tung sak uh a, zan khat giah man India sumin Rs.12,500 hi, ann khat vei nek man Rs.700 hi pahpah hi. Ka thukikupte uh bang hangin numei naupang kizuakna hi bangin khuapite ah lian hiam? Bang hangin AIDS leh HIV kiamsuk sangin khangto tetek hiam? Pawlpite in bang mawhpuakna nei hiam? cih hi. Tua thukikupna saipa kiangah, “Numei Rs.50 panin Rs.2000 khawnga kizuakte thu gen dingin bang hangin hih 5 star hotel ah giak ihi hiam? ka cih leh aman, “India bishop leh pawlpi makai liante 5 star nuaiah giak nuamlo uh hi. 3 star bangah tung dingin sam hi leng hi zah hong pailo ding uh hi,” ci hi. Pasian Tapa, lu ngakna ding zong neilo nungzuite in 5 star culture ah kinungta a, lianzaw, nuamzaw bek kilunggulh hileh kilawm hi.\nNihna, ei leh ei kihehpihna khemna (self-pity). Nungzui masate’n zong “inn leh lo nusia in Jesu zui” ahih lam uh phawk tawntung hi. Khatvei Peter in, “”Ko zong ka inn ka lo uh nusia-in nang ka hong zui uh hi,” a cih ciangin Jesu in amaute kiangah, “A mantakin kong genin-ah, Pasian’ Uk ding a deihna hangin a inn a lo, a zi a ta, a nu a pa, ahih kei leh a sanggamte a nusiate in, tuhunin a zah tampi, leh hong tungding hunah nuntak tawntungna a ngahlo ding kuamah omlo hi,” a ci hi (Luke 18:28-30). I hat lohnate phawk ding a kisap hangin ei kihehpihna i neih leh Pasian hehpihna hang bekbek tawh hih ciang tung i hih lam zong kimangngilh thei hi. Pasian sila i hih ciangin mite’n limtaka hong zindo ding leh nek leh tak a lim a al lametna tawh nasep khak ding kidophuai hi. Nungzui mite in amau deihna, amau ngah ding a kilawm nate nangawn nusia uh hi. Kei ngah ding kilawm ahih ciangin ci-in delh loin Topa in hong piak leh lungdam, hong piak kei leh zong lungdam, cih lungsim nei uh hi.\nPasian min tawh ka taan, ka suplawhna i cih tangtang hangin Ama min tawh i ngah tamzaw gige hi. Pasian min tawh inn nuam gam nuam nusia ngam mite ka ngaihsut ciangin amau kipiakna lamdang kasa hi. I neih leh lam Pasian min tawh ka suplawhna i cih ding a om kha zongin na thupi lawmlawm dingin ka um kei hi. C.T. Studd in a pa gamh (will) tul za tampi a luah lai-in, zingsang khat Lai Siangtho a simna panin, “Na neih khempeuh na zuak khit ciangin mizawngte tungah na sumkholte va pia in” cih a sim ni-in Pasian in ama hauhna pia dingin a deihna phawk a, Moody Bible Institute adingin, Mission nasepna dingin leh tagah kepnate ah na pia hi. Ama tangval lai-in Cambridge University ah na minthang mahmah hi. England Kumpipa sangin khangnote’n C.T. Studd mu nuamzaw uh hi. Tuate khempeuh nusia in China gamah missionary in na pai-in, tua zawh ciangin India gamah zong kum bang zah hiam sem hi. Missionary panin a tawlngak (pension) zawh ciangin, ni khat ama kikhopna ah missionary khat in thugen a, “Africa ah missionary kisam lua, kei tawh a sem khawm dingin kong cial hi,” ci hi. Tua sapna ah ken kong zui ding a ci omlo ahih manin ciang khut tawh kikhawm C.T. Studd in missionary dingin kipia kik hi.\nTuhun ciangin Mikang gam tun ding i hanciam uh hi. A tungte zong hampha kisa, a tung nai loten zong i eng mahmah uh hi. Mikang gam nuamzaw, nek leh tak nuamzaw leh ki-ukna nuamzaw cih bel i tel ciat sa hi. Hihbang gam nuam panin a beisa kum za khat lai a Zogam hong pai missionaryte lamdang i sa uh hi. Kikawmna omlo, Dawimangpa ukna nuai a om Zomite hong it hong lainat mite i pahtawi laitakin nang zong tu ciangciang na tunna hih Lungdam Thu hang bekbek ahih lam na mangngilh loh ding thupi hi. Tapa taimang in inn a ciah ciangin, “Nasem nuamin ciah hi.” Itna leiba i hih manin i dam sung khempeuh i sep hangin lohzawh ding hilo hi. Nang, bang thu in Pasian na hong semsak hiam? Ama itna hang hiam ahih keileh gamdang pai theihna ding, Mikang pau sin theihna ding, dollar ngah theihna ding hiam? Isaac Watts in Pasian itna hangin leiba ahih lam kitel mahmah ahih manin:\n“Leitung khempeuh pia thei hi leng,\nKa pum ka tak ka pia nuam hi,” na ci hi.\n3. Thuak dingin sapte hi: Thuakna i cih ciangin pumpi tawh thuakna, lungsim ngaihsutna tawh thuakna leh kha nuntakna ah thuakna cih bangin lam tuamtuam om hi. Jesu nungzui mite adingin Singlamteh lampi tawn i hih lam phawkhuai hi. I zuihpa’ Khris in gimna thuak, ama mite’ nialna, Singlamteh dongah sihna hong thuak hi. Tua hangin Paul in, “Bang hang hiam cih leh Khris’ na sepna ding hunpha zong note tungah a hong kipia hi a, Khris upna tawh ama na a sem hi bek loin, thuakna tawh zong a sem ding na hi uh hi,” ci hi (Filippi 1:29). Bawlsiatna amau pumpi mahmah tawh thuak tu mahmah in gam tampi ah om hi. Stephen, a Topa min tawh martyr a thuak masa; James zong namsau tawh sihna a tuak hi. Paul mahmah in zong ama thuakna hih bangin na gen hi:\nKhris nasem a hoihzaw pekpek ka hi hi. Amaute sangin na ka nak sepzaw a, satna tamvei ka thuakzaw a, sih dektakna tamvei ka tuakzaw hi.\nJew mite’ khutsungah sawmthumlekua vei satna nga vei tak ka thuak hi. Rom mite in thumvei hong sat a, khatvei suang tawh hong deng uh hi. Teembaw siatna thumvei ka tuak a, sun khat leh zan khat tawntung tui tungah ka laam ngei hi. Khual ka zinzinna lamin tuikhang lauhuaina, misuamte lauhuaina, ka mipihte’ sukding lauhuaina, Gentail mite’ sukding lauhuaina, khuapi sung leh gamlakah lauhuaina, tuipi tungah lauhuaina, lawm manlote’ hihding lauhuaina a tuamtuamte ka phukha hi. Nasem silbawlin kiom tawntung a, ihmu manlo liangin zong ka om zel hi. Gilkial dangtakin ka om zel a, annek ding neilo, giahna ding omlo, puansilh ding neiloin ka om hun tampi a om hi. Tua bang haksatna a tuamtuam ka thuak banah nisimin pawlpi a tuamtuamte-a’ dingin lunghimawhin ka lunggimpih lai hi (II Kor 11:23-28).\nBawlsiatna a tamna ah Khristiante cihtakna tawh nungta uh a, suahtakna gamah mite thadah in a nop bekbek zong uh hi. Khatvei lawmte mi guk tawh Bhutan ah thungetna nei dingin ka kuan uh hi. A khuapi Thimpu a pastorpa tawh ka kimu uh hi. Ken zong, “Pastorpa, no Bhutan Khristiante’n bawlsiatna thuak toto na hih manun thungetna nei dingin kong pai uh hi. Thungetna ding tawh kisai bang gennop na nei hiam?” ka ci hi. Aman, “Bawlsiatna omlohna dingin thungetna hong neihsak kei unla, nisim a Jesu min tawh ka nuntakna uh a pia ngam tawntung dingin thungetna hong neihsak un,” ci hi. Tuni in Jesu min tawh a nuntakna a pia gam tuamtuamah om den hi. Nungzui kiciamtehna lian mahmah ahih leh, thuakna mapawn neihna hi. Jesu min tawh bang thuakna na nei hiam?\nPrevious: Thuman in Suahtakna ~ Rev. Fr. Damian Dal\nNext: Nungzui Suahna #3 ~ Dr. Ngul Khan Pau


url: =Subang Jaya vengsung Gas puakkham pen Oldtown Company te neihsa ci :: ZOMI DAILY\nSubang Jaya vengsung Gas puakkham pen Oldtown Company te neihsa ci\nposted on 22 September 2017 at 10:40 pm Lomkholna: Malaysia, News, Sawltak, World\nZanni Thursday in Malaysia, Subang Jaya vengsung ah Gas puakkham in mitampi liamgawp, meikanggawp uhhi. Tua Gas puakkhapna munpen Food Chain khat ii vankoihna Warehouse cihciang kigenkhia masa hi.\nTua Food Chain pen adang hilo in, OldTown White Coffee te’n zuakding in van akholna Warehouse khat ahihi. OldTown White Coffee pen Company lianpi khatmah hi a, Malaysia gamsung ah Restaurant Outlets akigawm in 200 valbang nei uhhi. Malaysia leh Indonesia gamsung ah Restaurant Outlets atampen inzong aki ciamteh ahihi.\nOldtown Bhd te’n hihvai tawh kisai agenkhiatna ah tuahsiatna pen Thursday zingsang 8am hunpawl in Jalan Subang 10, Subang Industrial Park ah apiang ahihi ci’n genkhia uhhi. Oldtown Company te neihsa ahi Emperor’s Kitchen Sdn Bhd’s (EK) kici Food Processing Unit khatah apuakkham cihi.\nHih Gas puahkhapna hangin OldTown White Coffee Outlets te ah zuakding nektheih akibawlna Production Floor bek sukha bilbel cihi. Tuatawh akizom in aomkhawm Operating Units, Administration Office te bangmah sukhalo cibilbel hi.\nFire Department, Police Department leh Oldtown Management te’n banghangin hihbang in Gas puakkham theihiam cihpen hoihtak kancianlai uh cihi.\nHih Gas puahkhapna hangin nasem te tampi liam in, zato tunlawh uhhi. Company panin zatui zaha akisam bangbangin Full Support kapiading uh cisam uhhi.\nVideo: Warehouse gas explosion injures eight\nAliam tepen Reports tuamtuam ah mi 7 acizong omin, mi 8 acizong om uhhi. Ahi zongin tuasung ah nasem aliam khempeuh pen Myanmar leh Nepal gammi vive cisawnsawn hi. Tulaitak avek un Serdang Hospital ah zato kilumsak cih kiza hi.\nHih tuahsiatna hangin Malaysia gamsung aom OldTown White Coffee outlet te ah nektheih lamsang “Food processing operation” kikhawlphot ahih manin, kitasam theiding cihi. Ahi zongin dawntheih lamsang ahi Coffee leh Beverage tepen bangmah tasapna omloding hi ci’n Oldtown te’n genkhia hi.\nRelated: Malaysia, Subang Jaya ah Gas puakkham in mi 8 nakliam mahmah, Myanmar kihel\nMalaysia gamsung ah Oldtown Outlet tampi aom mahbangin, Outlet pawlkhat ah Myanmar te inntekthei zawzenta uhhi. Zomi pawlkhatzong Oldtown Outlet ah asem om uhhi. Ahi zongin zanni Subang Jaya vengsung Gas puahkhapna ah Zomi te kihelsamlo hileh kilawm hi. Sawltak #zomidaily\nPrevious: Hong Kong khuasung ah Citybus khat tuahsia in mi 3 si, 20 val liam\nNext: Istanbul Airport ah vanleng kia in tumnih kisuahliang, asi omlo in lamdang kisa\nA lungzuan Huai Kammal ~ Thawnpu\nOur Lady of Lourdes video tomno\nThungen khawm ve ni e\nKa naupa Thangno sih thu ~ Lengtong Pauno\nThuman Thudik ~ Nk Khanno\nA (3) veina Zomi Innkuan Naypyitaw Khuado 2017


url: =Top 10 Hotels in Shenyang, China | Hotels.comEnglish (United States)Book online or call 800-246-8357This call is free. 24 hours a day; 7 days a week.HotelsHotel DealsPackages & FlightsGroupsGift CardsHelpWebsite feedbackSign in & AccountSign inCreate an accountYour bookingsTrip PlannerReview a hotelHotels.com® RewardsYour bookingsHotelsHotels in ChinaShenyang HotelsHotels in Shenyang, ChinaSearch & Compare Shenyang HotelsCity, landmark, hotel name, address or zip codeCheck inCheck out I don’t know my datesRooms123456789+Room 1:Adults12345678Aged 18+Children01230-17Age at check in:Child 1:-?-<11234567891011121314151617Show dealsGet Secret Prices on select hotelsThese prices aren’t available to everyone.Unlock nowRecently bookedHotel Jen Shenyang by Shangri-La4 starsfrom $62Sheraton Shenyang South City Hotel4.5 starsfrom $78Holiday Inn Express Shenyang Golden Corridor3.5 starsfrom $47Rich Gate Hotel4 starsfrom $61Crowne Plaza Shenyang Zhongshan4 starsfrom $62Pay now or later on most roomsFree cancellation on most roomsPrice GuaranteeMap of Shenyang hotelsLandmarksMukden PalaceShenyang Imperial Palace MuseumNortheastern UniversityLiaoning Provincial MuseumShenyang University of TechnologyShenyang Olympic StadiumShenyang Xinle Ruins MuseumBeiling ParkBeita Monument18 September History MuseumNanhu ParkBaiqing Village Ski ResortShenyang Dongbei University Historic SiteShenyang Botanical GardenFormer Residence of Zhang Zuolin and Zhang XueliangShenyang Aerolite HillShenyang Dongling ParkAgriculture ExpositionZhuanghe Swamp MarshShenYangShi LinYeJu BiaoBenGuanTransportationShenyang (SHE-Taoxian Intl.)Hotel typesFive Star hotels (11 hotels)Four Star hotels (43 hotels)Three Star hotels (37 hotels)Cheap hotels (31 hotels)Luxury hotels (54 hotels)Pool hotels (28 hotels)Best hotels in ShenyangWith hotels.com we help you find the best hotels in Shenyang, China.


url: =Saku Taw Kisai Thu Nam 12 ~ Thu Tatuam (Siyin News)\nSaku Taw Kisai Thu Nam 12\nTuesday, April 14, 2015 Pathian Thiamsa No comments\n1) Saku (Porcupine) sia America, Africa, Europe le Asia ah om aa alauhuai nganhing namkhat hi.\n2) Suanghawng sung, thingluang hawng sung le thingkungtungah nuamsa hi.\n3) Sakute in aling taw hong kaap thei ngawl ahihang oltak in amate le amate dok thei aa, athak po kik hi.\n4) Sunkhuateak mu aa, zanhun ciang ta hi.\n5) Khat nguak ta thei in luk kaan in hon om ngei ngawl uh hi\n6) Apeangte haat in apeangcin zum ahikom, thingkungtungah oltak in kaato zo hi.\n7 )Sasial ne ngawl aa, thingngaa, thingtee le sawlhing ne aa, ci bangh a al vasipte limsa uh hi.\n8) A huuk hun ciang apuite in atalte zongzaw ua, khat vei nau anei ciang nii bangh nei in, apa zong anu in zongh atate khoi uh hi.\n9) Sakute ii lingsia apian laitak lian in neam peuma ahihang nai tawmno cik sung sak cip aa, avekpi kingawm 30,000 bangh pha in enleang vom le kang kithua ahihang, aling ii sungah hawng aa, acii ankampak (yellow) hi.\n10) Anungzaang ah alingte sau bel aa, amaitang ah apo alingte tombel hi. Alingte in angal vawt nop khat sia kaap sak thei ngawl ahihang anai neak in sutha leang ataksa kisaal na tha taw hong sun thei hi.\n11) Apian zawk tha nii bangh ciang picing in kingaisun aa peakeak pai hi.\n12) Kumh 15 pan 18 bang nungta uh hi.


url: =Sweeping Zen November 19, 2010\tPeter Coyote Interview\nSweeping Zen March 22, 2012\tKyogen Carlson Interview\nSweeping Zen June 14, 2012\tTozen Akiyama interview\nNomon Tim Burnett November 17, 2010\tLooking up from my desk just now, the late afternoon Autumn sun is bathing orange-yellow maple trees a few blocks away. I find the mind moving in and out of a kind of slogging-away feeling during the day I am brought up short by this ...\nAdam Kō Shin Tebbe March 13, 2011\tThere is No Zen, Only Zen Teachers by Barry Magid\nAlgernon D'Ammassa February 5, 2013\tA Brief on Abhidharma Studies by Ven. Jongmae Park\nBuddha For YouMarblehead Zen CenterBeginner's Mind Zen CenterFull Contact Enlightenment108 Zen BooksMonkey MindMoosis Zen JourneysSac Urban DharmaBeyond Walls ZenSanta Cruz Zen Center


url: =Items where Subject is "Industrial & Manufacturing Engineering" - Universitas Bakrie Repository\nItems where Subject is "Industrial & Manufacturing Engineering"\nIndustrial & Manufacturing Engineering (152)\nIndustrial System Design (3)\nOperation Risk Analysis (3)\nProduct Design and Development (2)\nProduction Planning and Inventory Control (3)\nSystems Modelling and Simulation (1)\nJump to: A | B | D | F | H | I | J | K | M | N | P | R | S | T | U | W | Y\nAngelita, Dita (2017) PENERAPAN METODE RCM UNTUK MENGURANGI LOSS TIME MESIN MOLDING BMD DI PT. X. Tugas Akhir (S1) - thesis, UNIVERSITAS BAKRIE.\nAprianto, Bagas (2017) ANALISIS KAPASITAS OPTIMAL AIRCRAFT PARKING STAND (APRON) TERMINAL 3 ULTIMATE BANDAR UDARA INTERNASIONAL SOEKARNO-HATTA. Tugas Akhir (S1) - thesis, Universitas Bakrie.\nDevia Prastika Palmindo, Gabby (2020) PENERAPAN MANAJEMEN RISIKO UNTUK MENINGKATKAN KINERJA NON-KEUANGAN PERUSAHAAN DENGAN MENGGUNAKAN METODE FMEA (STUDI KASUS PT MPI). Tugas Akhir (S1) - thesis, UNIVERSITAS BAKRIE.\nFauzi, Muhamad Umar (2017) PERANCANGAN TATA LETAK MESIN CORE NO 11 DAN 12 DENGAN MENGGUNAKAN METODE SYSTEMATIC LAYOUT PLANNING. Tugas Akhir (S1) - thesis, UNIVERSITAS BAKRIE.\nFerdinan, Tatengkeng (2017) ANALISIS PENGARUH KESESUAIAN KOMPOSISI KIMIA TERHADAP TEMPERATUR DAN WAKTU DENGAN METODE DESIGN OF EXPERIMENT (STUDI KASUS DI LABORATORIUM PT XYZ). Tugas Akhir (S1) - thesis, UNIVERSITAS BAKRIE.\nKhazini, Maulita (2017) ANALISIS PENGENDALIAN KUALITAS PRODUK CHOCOLATOS PADA PROSES BAKING DENGAN METODE SIX SIGMA DI PT XYZ. Tugas Akhir (S1) - thesis, UNIVERSITAS BAKRIE.\nMarhaini, Marhaini (2017) Perbaikan Tata Letak Store Raw Material Dengan Metode Class Based Storage di PT XYZ. Tugas Akhir (S1) - thesis, UNIVERSITAS BAKRIE.\nMuhamad, Elon (2017) ANALISIS KEHANDALAN MESIN ULTRASONIC OFF LINE PLANT KT 24 PT XYZ. Tugas Akhir (S1) - thesis, UNIVERSITAS BAKRIE.\nNURCHOLIK, NURCHOLIK (2017) ANALISIS KEHANDALAN OVER HEAD CRANE DI DIPARTEMEN FABRIKASI 1 PT.XYZ. Tugas Akhir (S1) - thesis, UNIVERSITAS BAKRIE.\nNaikobana, Mayang (2017) Analisis Keterlambatan Proyek Pembuatan Peta Tematik di Prov. Kalimantan Timur Menggunakan Metode Fault Tree Analysis dan Failure Mode and Effect Analysis. Tugas Akhir (S1) - thesis, UNIVERSITAS BAKRIE.\nPRATIWI, YENNI (2020) PENINGKATAN THROUGHPUT DALAM PRODUKSI PIGMEN PASTA HITAM MENGGUNAKAN METODE LEAN SIX SIGMA DI PT X. Tugas Akhir (S1) - thesis, UNIVERSITAS BAKRIE.\nPURNAMASARI, METI YUNIA (2020) ANALISIS PENGENDALIAN PERSEDIAAN PRODUK VIAL DENGAN MENGGUNAKAN METODE ECONOMIC ORDER QUANTITY (EOQ) CONTINUOUS REVIEW SYSTEM DI PT MBI. Tugas Akhir (S1) - thesis, UNIVERSITAS BAKRIE.\nRachmatari, Elvianti (2017) PERAMALAN JUMLAH PENUMPANG BATIK AIR DENGAN MENGGUNAKAN METODE ARIMA (Autoregressive Integrated Moving Average) UNTUK OPTIMALISASI AREA BOARDING LOUNGE DI BANDARA HALIM PERDANAKUSUMA. Tugas Akhir (S1) - thesis, UNIVERSITAS BAKRIE.\nSugiyanto, Sugiyanto (2017) ANALISIS PENYEBAB PIPA BAJA UNDER LENGTH PADA PROSES CUT OFF DI TUBE MILL PLANT M DENGAN METODOLOGI SIX SIGMA (STUDI KASUS PT XYZ). Tugas Akhir (S1) - thesis, UNIVERSITAS BAKRIE.\nSuhadi, Suhadi (2017) ANALISIS PENYEBAB KEGAGALAN (BREAKDOWN) UNTUK PENERAPAN RELIABILITY CENTERED MAINTENANCE (RCM) PADA SEMI GANTRY CRANE 32 TON DI PT. RST. Tugas Akhir (S1) - thesis, UNIVERSITAS BAKRIE.\nWaryono, Yoyon (2017) ANALISIS TINGGINYA BREAKDOWN TIME MESIN HYDROSTATIC TEST PLANT VAI PADA PT XYZ DENGAN METODOLOGI OVERALL EQUIPMENT EFFECTIVENESS ( OEE ) (STUDI KASUS PT XYZ). Tugas Akhir (S1) - thesis, UNIVERSITAS BAKRIE.\nYunita, Azty Dhaniar (2020) ANALISIS POSTUR KERJA MUAT BARANG UNTUK MENGURANGI RISIKO MUSCULOSCELETAL DISORDERS (MSDS) DENGAN METODE RULA (RAPID UPPER LIMB ASSESSMENT) DI PT. KIMIA FARMA, TBK. UNIT NATIONAL DISTRIBUTION CENTRE. Tugas Akhir (S1) - thesis, Universitas Bakrie.\nThis list was generated on Sun Jul 3 16:22:28 2022 WIB.


url: =A 16th gen disciple of the #wudangsanfengpai lineage standing in Zhan Zhuang. This internal practice first helps in […]\n“Music in the soul can be heard by the universe.” Lao Tzu . Sifu Chen Shiyu playing the […]


url: =Admin – FGA Tulsa\nKoi mun peuh ah makai hih ding na ut mahmah hiam? Makai hih pen nuam mahmah dingin na um hiam? Makai sep pen baih mahmah dingin na ngaihsun hiam? Makai na hih ma, makai na sep ma in hih a nuaia thu nam sawm te na ngaihsun masa hamtang dih ve. Hih thu sawm te […]\n18 hours ago442 0\n18 hours ago673 0


url: =Thupha ngah minam ~ Cin Lian Khai :: ZOMI DAILY\nposted on 15 June 2019 at 1:15 pm Lomkholna: Cinliankhai, News, Zomi\nZomite khamtung ken lak ah ih ten hang in ih Biak Pasian in gelna ana nei khol gige ahi hi. Leitung Gam lian pen lak ah 2 ahi China leh India kikal ah Pasian in hong koih khinkhian ahi hi. Mun hoih tuamtuam leh Leisung sumpiangte zong na koih hi. Kawlgam leh India kizopna limlim ah Zogam ahoih pen mun ah koih hi.\nNidang in kizopna thanemna(lack of Communication) hang in Zomite sung ah kikhenthaangna tampi om in gal leh sa in ih ki man khin zo hi. Tua ban ah Pasian thu ih up semsem nang in Milim biate khut sung ah hong koih phot hi. Ih kigawmkhop kik nang in Milim biate bawl in hong kikhenthang sak kik hi. Ahi zong in\nKigawm Kikna Thupha\nZRO/A-Eastern Command dong in kal hongsuan pih in tuate pan a kikhenthaang Zomite hong gawm kikkik ta hi. Tua bek thamloh hihte tung tawn in suahtakna thupha hauhna thupha hong pia ding hi. Tulai Leitung Politics Huihnundan in athanem Zomite hong gum mahmah hi.\nLeitung ah Communist gam lian pen China Kumpi in adiakdiak in asep pen sum lei sum zuakna ahi hi. One Belt One Road Economic Initiatives ci in Leilam leh Tuilam sumzuakna tawh Leitung azelh sawm uh hi. Tua asep zawh nang un Kawlgam zong a thupi mahmah mun ah hong kihel in Million tampi hong invest khin uh hi. Zogam pan ZCD Party zong thumvei hong hel khin uh hi. Maban omlai ding hi.\nAmerica leh India\nTuabang in China in Kawlgam ah investment hong bawl ciang America patau pah in Mandalay ah Sumlei sumzuakna bulpi hong nei pah uh hi.\nIndia inzong Power Balance nang mah in Kalatan Project cihkhong hong nei pah uh hi. China in Kawlgam a Control nang Wah te azat bang in India in zong Kawlgam leh China Power a Control nang azat theih ding lem pen bel ZRA bek om hi.\nMeitei te bang Independence ci gege uh ahihman in lemlo ban ah Kawlgam ah Tualsuak Minam hilo hi. Naga te zong tua ci nuam un nungdiak in Kawl Galkapten hawlkhia uh hi. ZRA in India le Myanmar kikal a policy zong lem pen hi. India inzong makaite naho pih ngei khin hi.\nZRO/A- E ten Kawlgam ah maitang hong lak uh leh Kawl galkap leh Palik te buai mahmah in India kumpi zong nahopih pah uh hi.\nAbukim thupha ih ngah nang nasem khawm ding Zomi Kipawlna kicing ta hi. CSOs/ Biakna Lam kipawlna/ Party/ Thautawi a kicing in om dimdiam khin hi.\nA thupi pen ah Politics ih kimawl siam nak leh khantohna in hong delhdelh hi. Federal gam taktak ih hihciang Gunkhawm tungsiah ah Zomite haupen ding hihangh. A tom thei pen in, lungdam, Cin Lian Khai (Zogamkhaino)\nPrevious: Len Nupa hawhna ~ Zomi Quavadis\nNext: ZAM Thupuak :: 16 Jun 19 (Makaithak kiteelna)


url: =CRC Newsletter :: 03 January 2016 :: ZOMI DAILY\nCRC Newsletter :: 03 January 2016\nposted on 3 January 2016 at 12:20 am UTC+9:30 Lomkholna: CRC, News, Newsletter, Refugee\nCRC Bi-weekly Newsletter\nCRC – Chin Refugee Comittee\n11C, Jln. Khoo Teik Ee, Off Jln. Imbi,\nOffice Tel: 03-2144 7271\nHotline: 016-697 8568\nMalaysia gamsung aom CRC akici Chin Refugee Comittee panin Kawllai tawh kalnihhal in Newsletter hawmkhiazel uhhi. Kuala Lumpur khuapi sung muntuamtuam ah Printed Copy kihawm kawikawi a, ahi zongin Kuala Lumpur khuapi tawh aki gamla aom khuate ah ahunlap in ki ngahzolo hi.\nTua a ngahzolo pawlkhat te ading khualna leh Internet azang leitung muntuamtuam gamtuamtuam aom Zomi te ading deihsakna tawh ZomiDaily website tungpan Copy ka ngahkhak uhciang in kongsuaksak zelzel uhhi.\nNote: Hih link >>> PDF File tungah namek lecin Download kullo in PDF Version tawh ki simthei pahding hi. PDF File tepen ihtheihsa mahbangin Mobile Phone sangin Desktop PC tawh a etdan lemzaw khading hi.\nPrevious: Pa Dai Za Thawn (Thalmual, kum 57) Sihvui Hungeelna\nNext: Dr. ngahdan atuamtuam ahi tammaw? ~ Kaptawng\nNuak leh kitom ~ Lengtong Pauno\nZCLS Joint Seminar zaksakna


url: =Mangpha Nu Niang Ngaih Vung (Vungno) :: ZOMI DAILY\nposted on 18 February 2015 at 11:25 am Lomkholna: Dahpihna, News, Zomi\nDear it leh ngaih Tulsa khuapi sung leh a kimnai a om Zomi teng\nOklahoma state, Tulsa khuapi a teng Nu Niang Ngaih Vung ( Vungno ) kum 42 in i lametloh laitak February 15,2015 ni-in damlohna hang tawh St. Francis zatopi panin a leitung nuntakna ong nusia vat a hihmanin a ma ong nusiatna hanga a dah a kap a it mahmah a pasal Pa Ramthanga Ralte, a pianna a nu Pi Dah Cing, a u sia Paul Zam Thang, leh a nau Nu Lunno, Pa Suan Mang ( Maryland ) te innkuan, Tg. Tuangpi ( Tulsa ) leh Pa Paupu ( India ) te innkuan a kipan khuapih tuipih, tanau meltheih, pawlpi mi teng tawh a kibangin Zomi Innkuan Oklahoma kipawlna sunga ka mapanpih board member tengin zong kongdahpih, kong lunglenpih mahmah uh hi.\nNu Vungno pen mithukhual mahmah, midangdeihsak mahmah a ettehhuai Zomi numei khat a hihi. US a tunma New Delhi a omsungin Pasian piaksak talent khutsiamna a hi settawh khauphan siam mahmah a hihmanin UN ngaka om Zomi nungak, nupila teng a siamna sinsak in tuni dongin tua a sinsak te in nisim nekzonna dongin neihlawhzo uh hi. a ma nuntakzia i etciangin a ettehhuai mahmah numei a hihna muntampi ah kimuthei hi. tua te lakah adiakin India a omlai a kipan USA a tunkhit a nuntakna a beikuandong mahin a pianna a nu Pi Dah Cing kep cihtakin naukepin a kem pianna nu tunga thupha tampi a bawl Zomi numei hoih mahmah khat a hihi. a it mahmah a pasal Pa Ramthanga Ralte tawh zong US leitang ah kum khat valdeuh khawngbek kithuahman, omkhawm manbek a hibanga ong nusiat vat pen lamdangsa leh ki lainatpih mahmah tek hi.\nBangbang a hizongin ei leitung mihing te nuntakna pen ei khutsungah om hetlo a hihlam a thak in nu Vungno ong nusiatna hangin i phawkthak semsem hi. nu Vungno ong nusiatna hangin dahpihna, thuakpihna lahna in Zomi Innkuan Oklahoma kipawlna in a ngeina bangin paakkual khat tawh khakna kinei ding hi. nu Vungno ong nusiatna hanga a dah kap khempeuh i biak vanglian Pasian in a makiangpana ongpai a khasiangtho hehnepna ongguankimtek tahen cihthu kongngetsak uh hi.\nNu Vungno ong nusiatna tawh kisai hehnep hunbawlna a nuai a mun ah ki nei ding hi.\nSia Paul Zam Thang\n11525 S. Juniper St\nNu Vungno tawh a nunungpen hunzatkhopna ding hungelna\nVisitation/ luanghawm vehna :\nAni: Feb 19, 2015 ( Thursday )\nAhun: 9:00 ~ 12:00\nA mun : mun: 91/Harvard Fitgerald Funeral Home\nSihvuina Service kipat hun : 12:00 PM ~ 2:00 PM\nSiampi : Rev. Dr. Kham Khan Khai ( Senior Pastor, MCC )\nKivuinading mun: Calvary Cemetary\nPrevious: Tulaai Leitung Thuthang Tuamtuam Updates Feb17, 2015\nNext: Ngahna le gahna